《送武昌太守王德芳入觐》
明代·管讷

今代论多士，如公复几人。风姿珠树皎，文采凤毛新。

礼乐名家珠，衣冠上国宾。抚绥民若珠，发擿吏如神。

案牍从今简，闾阎复古淳。儒宫储万卷，市肆集千缗。

黍稌村村雨，桑麻处处春。贤声清有迹，善政美无伦。

客愿依刘表，人思借寇恂。歌谣登郡乘，论议动朝绅。

远过龙河上，终归凤沼滨。天颜恒眷顾，国政每咨询。

何幸遭逢盛，应知属望频。行当调鼎鼐，特为展经纶。

作者简介：明松江府华亭人，字时敏。少即能诗。洪武中征拜楚王府纪善，迁左长史，事王二十余年，以忠谨闻。年七十余致仕，楚王请留居武昌，禄养终身。有《蚓窍集》。